עמי טרייבטש

עמיחי (עמי) טרייבטש (1948 - 8 בספטמבר 2010) היה מתופף בראשית צמיחת הרוק הישראלי. היה חבר להקת הצ'רצ'ילים לכל אורך שנות קיומה ושיתף פעולה עם שלום חנוך ואריק איינשטיין בתקליטים פורצי הדרך "פוזי" ו"שבלול" ועם איינשטיין ומיקי גבריאלוב בתקליטים "בדשא אצל אביגדור" ו"סע לאט".

בשנת 1965, בגיל 17, הצטרף ללהקת "הצ'רצ'ילים" שפעלה ברמלה, יחד עם חבריו יצחק קלפטר (שהיה אז בן 15), חיים רומנו (שהיה בן 14) ומיקי גבריאלוב (שהיה בן 16). במקצועו היה טרייבטש פקיד בנק.

יואב קוטנר ומיקי גבריאלוב השוו אותו למתופף הביטלס, רינגו סטאר. לדברי קוטנר, "גדולתו הייתה שהוא עשה בדיוק מה שצריך, הוא אף פעם לא היה שוויצר. הוא אף פעם לא עשה סולואים מיותרים כדי לנסות להראות איזה מתופף ענק הוא. עם זאת, היה לו סאונד מאוד ייחודי. כששומעים אותו מיד יודעים שזה הוא".

טרייבטש נפטר ביום כיפור ה'תשע"א מדום לב.

קישורים חיצוניים 
 יהודה נוריאל, דם, יזע ורוק'נרול, 7 לילות, 10 בנובמבר 2015

הערות שוליים

מתופפים ישראלים
חבורת לול
חברי להקת הצ'רצ'ילים
ישראלים שנולדו ב-1948
ישראלים שנפטרו ב-2010